钦定古今图书集成/理学汇编/经籍典/第038卷 > 《镇阳读书》欧阳修
## 钦定古今图书集成/理学汇编/经籍典/第038卷 > 《镇阳读书》欧阳修

“春深夜苦短，灯冷焰不长。尘蠹文字细，病眸涩无光。
坐久百骸倦，中遭群虑戕。寻前顾后失，得一念十忘。
乃知学在少，老大不丁彊。废书谁与语，叹息自悲伤。
因忆石夫子，徂徕有茅堂。前年来京师，讲学居上庠。
青衫缀朝士，而有数亩桑。不耐群儿嗤，束书归故乡。
却寻茅堂在，高卧泰山傍。《圣经》日陈前，弟子罗两厢。”
大《论》叱佛老，高声诵《虞》唐。宾朋足枣栗，儿女饱糟糠。
虽云待官阙，便欲解朝裳。有似蚕作茧，缩身思自藏。
嗟我一何愚，贪得不自量。平生事笔砚，自可娱文章。
开口揽时事，论议争煌煌。退之尝有云：“名声暂膻香。
误蒙天子知，侍从列班行。官荣日已宠，事业暗不彰。
器小任以大，跻颠理之常。圣君虽不”诛，在汝岂自遑。
不能虽欲止，恍若失其方。却欲寻旧学，旧学已臻荒。
有类邯郸步，两失皆茫茫。便欲乞身去，君恩厚须偿又欲求一州，俸钱买归装。譬如归巢鸟，将栖少徊翔。
自觉诚未晚，收愚老缣缃。